Bernard Thévenet (dito de vegatas Nanar), naixito de Saint-Julien-de-Civry (Saona y Loira, Borgonya) o 10 de chinero de 1948, ye un ciclista francés, activo dende 1970 dica 1981 y que fació a mayor parte d'a suya carrera esportiva en o equipe Peugeot. O suyo mayor logro esportivo estioron as suyas dos victorias en o Tour de Francia (1975 y 1977), encara que tamién estió Campión de Francia (1973). Antiparte, ganó 10 victorias d'etapa en grans vueltas (9 en o Tour de Francia y 1 en a Vuelta a Espanya) y 4 cursas por etapas, a más de quantas victorias menors.